OpenLLM-France/wikimedia huggingface dataset:
# Sapeus

Els sapeus (grec antic: Σαπαῖοι, llatí: Sapaei) foren un poble traci que ocupava la part sud del Pangèon. Estrabó els anomena sapes (Sapae, Σάπαι), i pensa que són els mateixos que els sintis. Els pas dels sapes, un pas de muntanya de la via Egnàcia, era situat a menys de 30 km de Filips i, per tant, el seu país hauria de ser entre Neàpolis de Macedònia i Amfípolis. Els sapeus dominaven les mines d'or del Pangèon, que a partir del segle vii aC foren disputades per Tasos, que establí tot un seguit de colònies a la Perea Tàsica.
Esteve de Bizanci diu que la seva ciutat principal s'anomenava Sapaica.

## Referències

* ↑ Smith, William. Dictionary of Greek and Roman Geography (en anglès). vol.2. J. Murray, 1873, p. 901.
# Benjamin Declercq

Benjamin Declercq (Kortrijk, Flandes Occidental, 4 de febrer de 1994) fou un ciclista belga, professional des del 2017 fins al 2022.
El seu germà Tim també s'ha dedicat professionalment al ciclisme.

## Palmarès

* 2014
** Vencedor d'una etapa al Tour del Cantó de Saint-Ciers
** Vencedor d'una etapa als Tres dies de Cherbourg
* 2022
** Oost-Vlaamse Sluitingsprijs

## Referències

* ↑ «Benjamin Declercq staakt zijn zoektocht naar een nieuw team en wordt boekhouder» (en neerlandès). Sporza, 21-12-2022. [Consulta: 21 desembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Fórmula (lògica)

En lògica matemàtica, una fórmula és un objecte sintàctic formal que expressa una proposició. La definició exacta d'una fórmula depèn del desenvolupament particular de la lògica formal en qüestió, però una definició bastant típica (específica a la lògica de primer ordre) és la següent: les fórmules es defineixen en relació a un llenguatge matemàtic particular, és a dir, una col·lecció de variables, constants, símbols lògics, símbols de funció i símbols de relació, on cadascun dels símbols de funció i de relació va acompanyat d'una aritat que indica el nombre d'arguments que requereix.
D'aquesta manera, un terme es defineix de forma recursiva com:
* Una variable,
* Un símbol constant, o
* f(t$_1$,...,t$_n$), on f és un símbol de funció n-ari, i t$_1$,...,t$_n$ són termes.
Una fórmula es defineix de forma recursiva com:
* t$_1$=t₂, on t$_1$ i t₂ són termes, o
* R(t$_1$,...,t$_n$), on R és un símbol de relació n-ari, i t$_1$,...,t$_n$ són termes, o
* (¬φ), on φ és una fórmula, o
* (φ∧ψ), on φ i ψ són fórmules, o
* (∃x)(φ), on x és una variable i φ és una fórmula.
Els dos primers casos s'anomenen fórmules atòmiques.

## Exemples de fórmules

* $x'+x''={\dot {x}}+{\ddot {x}}$
* ${n \choose r}={\frac {n!}{r!(n-r)!}}$
# Districte de Litoměřice

El districte de Litoměřice (en txec Okres Litoměřice) és un districte de la regió d'Ústí nad Labem, a la República Txeca. La capital és Litoměřice.

## Llista de municipis

Bechlín - Bohušovice nad Ohří - Brňany - Brozany nad Ohří - Brzánky - Bříza - Budyně nad Ohří - Býčkovice - Černěves - Černiv - Černouček - Chodouny - Chodovlice - Chotěšov - Chotiměř - Chotiněves - Chudoslavice - Čížkovice - Ctiněves - Děčany - Dlažkovice - Dobříň - Doksany - Dolánky nad Ohří - Drahobuz - Dušníky - Evaň - Hlinná - Horní Beřkovice - Horní Řepčice - Hoštka - Hrobce - Jenčice - Kamýk - Keblice - Klapý - Kleneč - Kostomlaty pod Řípem - Krabčice - Křesín - Křešice - Kyškovice - Levín - Lhotka nad Labem - Liběšice - Libkovice pod Řípem - Libochovany - Libochovice - Libotenice - Litoměřice - Lkáň - Lovečkovice - Lovosice - Lukavec - Malé Žernoseky - Malíč - Martiněves - Michalovice - Miřejovice - Mlékojedy - Mnetěš - Mšené-lázně - Nové Dvory - Oleško - Píšťany - Ploskovice - Podsedice - Polepy - Prackovice nad Labem - Přestavlky - Račice - Račiněves - Radovesice - Rochov - Roudnice nad Labem - Sedlec - Siřejovice - Slatina - Snědovice - Staňkovice - Straškov-Vodochody - Sulejovice - Štětí - Terezín - Travčice - Trnovany - Třebenice - Třebívlice - Třebušín - Úpohlavy - Úštěk - Vědomice - Velemín - Velké Žernoseky - Vchynice - Vlastislav - Vražkov - Vrbice - Vrbičany - Vrutice - Záluží - Žabovřesky nad Ohří - Žalhostice - Židovice - Žitenice

## Referències

* ↑ «Okres Litoměřice» (en txec). Územně identifikační registr ČR [Registre d'identificació territorial]. República Txeca. [Consulta: 30 desembre 2021].
# Es Amunts

Es Amunts o Els Amunts, també definits com el Paratge Natural dels Amunts, són una àrea natural d'especial interès que s'estén per per una quarta part del territori de l'illa d'Eivissa, a la seua costa nord. Són considerats un dels territoris de natura més extensos i variats de les Pitiüses.
També és el nom que rep la comarca històrica de l'illa al terme municipal de Sant Antoni de Portmany.

## Referències

* ↑ Villangómez Llobet, Marià. Eivissa : la terra, la història, la gent. 1. ed. Barcelona: Editorial Selecta, 1974, p. 12. ISBN 84-298-0578-8.
* ↑ Hoyo, Josep del. Espais naturals dels països catalans. 1. ed. Barcelona: Enciclopèdia Catalana, S.A, 1993, p. 247. ISBN 84-7739-522-5.
* ↑ Ribes i Marí, Enric. La supervivència de la toponímia precatalana d'Eivissa i Formentera i l'Onomasticon cataloniae. 1. ed. Barcelona: Universitat de les Illes Balears, Departamento de Filologia Catalana i Lingüistica General, 2005, p. 72. ISBN 84-8415-714-8.
# Santo Domingo (província)

Santo Domingo és una província de la República Dominicana. Va ser part del Distrito Nacional abans del 16 d'octubre de 2001.
Des del 20 de juny de 2006, la província esta dividida en els següents municipis i districtes municipals:
* Boca Chica, districte municipal La Caleta
* Los Alcarrizos, districtes municipals: Palmarejo-Villa Linda i Pantoja
* Pedro Brand, districtes municipals: La Cuaba, La Guáyiga
* San Antonio de Guerra, districte municipal: Hato Viejo
* Santo Domingo Este, districtes municipal: San Luis
* Santo Domingo Norte, districtes municipal: La Victoria (D.M.)
* Santo Domingo Oeste, districte municipal: Instituto
Llista de municipis i districtes municipals amb població en el cens de 2012.
| Nom | Població total | Població urbana | Població rural |
| Los Alcarrizos | 263.861 | 181.175 | 82.686 |
| Boca Chica | 123.510 | 53.326 | 70.184 |
| Pedro Marca | 103.685 | 72.366 | 31.319 |
| San Antonio de Guerra | 102.586 | 59.631 | 42.955 |
| San Luis | 301.062 | 203.209 | 97.853 |
| Santo Domingo Este | 701.269 | 402.901 | 298.368 |
| Santo Domingo Norte | 705.983 | 589.047 | 116.936 |
| Santo Domingo Oeste | 693.255 | 557.999 | 135.256 |
| Província de Santo Domingo | 2.995.211 | 2.119.654 | 875.557 |

## Referències

* ↑ EL CONGRESO NACIONAL. «Ley No. 163-01 que crea la provincia de Santo Domingo, y modifica los Artículos 1 y 2 de la Ley No. 5220, sobre División Territorial de la República Dominicana.» (en castellà). Arxivat de l'original el 18 maig 2007. [Consulta: 8 març 2007].
* ↑ Oficina Nacional de Estadistica, Departamento de Cartografia, Division de Limites y Linderos. «Listado de Codigos de Provincias, Municipio y Distritos Municipales, Actualizada a Junio 20 del 2006» (en castellà). [Consulta: 24 gener 2007].
* ↑ Consejo Nacional de Población y Familia. «Censos y Proyecciones de la Población Dominicana por Regiones, Provincias, Municipios y Distritos Municipales, 2012» (PDF) (en castellà). [Consulta: 11 gener 2012].
# Borgoi

Borgoi (en rus: Боргой) és un poble de la República de Buriàtia, a Rússia, segons el cens del 2020 tenia 477 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Fórmula 2

La Fórmula 2 és una competició automobilística creada el 1948 per la Federació Internacional de l'Automòbil com a segona categoria de monoplaces del món, només per sota de la Fórmula 1. Se'n van organitzar campionats europeus, britànics, japonesos (Fórmula Nippon), mexicans i australians. La categoria es va remodelar l'any 1985 i va canviar el seu nom a Fórmula 3000.
El 2009, després de 25 anys de la desaparició de l'antiga categoria, la FIA tornà a instaurar un campionat internacional de Fórmula 2, anomenat oficialment FIA Formula Two Championship, que durà fins al 2012.

## Campions de l'antiga F2 Europea (1967-1984)

| Any | Pilot | Equip | Cotxe |
| 1967 | Jacky Ickx | Tyrrell | Matra-Cosworth |
| 1968 | Jean-Pierre Beltoise | Matra | Matra-Cosworth |
| 1969 | Johnny Servoz-Gavin | Matra | Matra-Cosworth |
| 1970 | Clay Regazzoni | Tecno | Tecno-Cosworth |
| 1971 | Ronnie Peterson | March | March-Cosworth |
| 1972 | Mike Hailwood | Surtees | Surtees-Cosworth |
| 1973 | Jean-Pierre Jarier | March | March-BMW |
| 1974 | Patrick Depailler | March | March-BMW |
| 1975 | Jacques Laffite | Elf | Martini-BMW |
| 1976 | Jean-Pierre Jabouille | Elf | Elf-Renault |
| 1977 | René Arnoux | Elf | Martini-Renault |
| 1978 | Bruno Giacomelli | BMW Junior Team | March-BMW |
| 1979 | Marc Surer | BMW Junior Team | March-BMW |
| 1980 | Brian Henton | Toleman | Toleman-Hart |
| 1981 | Geoff Lees | Ralt | Ralt-Honda |
| 1982 | Corrado Fabi | March | March-BMW |
| 1983 | Jonathan Palmer | Ralt | Ralt-Honda |
| 1984 | Mike Thackwell | Ralt | Ralt-Honda |

## Campions del nou Campionat de la FIA (2009-2012)

| Any | Pilot | Equip | Cotxe |
| 2009 | Andy Soucek | MotorSport Vision | Williams-Audi |
| 2010 | Dean Stoneman | MotorSport Vision | Williams-Audi |
| 2011 | Mirko Bortolotti | MotorSport Vision | Williams-Audi |
| 2012 | Luciano Bacheta | MotorSport Vision | Williams-Audi |

## Enllaços externs

* Lloc Web oficial del Campionat de Fórmula 2 de la FIA Arxivat 2008-12-04 a Wayback Machine. (anglès)
# Nawabganj (Unao)

Nawabganj és una ciutat i municipi (nagar panchayat) al districte d'Unao (o Unnao) a Uttar Pradesh. Està situada a 26° 52′ N, 82° 08′ E﻿ / ﻿26.87°N,82.13°E﻿ / 26.87; 82.13 a uns 20 km al nord d'Unao. Al cens del 2001 consta amb una població de 9.837 habitants. La població el 1881 era de 2.606 habitants dels quals 2.200 eren hindñus i 400 musulmans. Fou centre d'una thana i capçalera d'un tahsil, però quan va perdre la capitalitat va entrar en decadència (segona meitat del segle XIX). Una fira religiosa se celebra cada any al mes de Chaitra en honor de les deesses Durga i Kusahri, on acudeixen molts pelegrins. Modernament fou erigida en centre d'un bloc (block) de desenvolupament rural.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Brigitte Yagüe Enrique

Brigitte Yagüe Enrique (Palma, 15 de març de 1981) és una ex-lluitadora de taekwondo mallorquina, de la categoria de pes mosca.
Ha aconseguit, entre d'altres, tres ors, dues plates i un bronze en els Campionats del Món, així com quatre ors, una plata i un bronze en els Campionats d'Europa. En una ocasió ha guanyat la Copa del Món i ha estat set vegades campiona d'Espanya. Als Jocs Olímpics de Londres 2012 aconseguí la medalla de plata. El 20 d'octubre de 2015 anuncià la seva retirada per la falta de motivació i les molèsties de lesió als músculs d'una cuixa.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres (Anglaterra) | | –49 kg. |
| Campionat del Món ||||
| Any | Lloc | Medalla | Categoria |
| 2001 | Ciutat de Jeju (Corea del Sud) | | –51 kg. |
| 2003 | Garmisch-Partenkirchen (Alemanya) | | –47 kg. |
| 2005 | Madrid (Espanya) | | –51 kg. |
| 2007 | Pequín (RP Xina) | | –51 kg. |
| 2009 | Copenhaguen (Dinamarca) | | –49 kg. |
| 2011 | Gyeongju (Corea del Sud) | | –49 kg. |
| Campionat d'Europa ||||
| Any | Lloc | Medalla | Categoria |
| 1998 | Eindhoven (Països Baixos) | | –47 kg. |
| 2002 | Samsun (Turquia) | | –47 kg. |
| 2004 | Lillehammer (Noruega) | | –47 kg. |
| 2005 | Riga (Letònia) | | –51 kg. |
| 2008 | Roma (Itàlia) | | –51 kg. |
| 2012 | Manchester (Anglaterra) | | –49 kg. |

## Referències

* ↑ Guerra, Anita. «Brigitte Yagüe, plata en los Juegos Olímpicos de Londres: el triunfo de la cabezonería dentro y fuera del tapiz» (en castellà). MujerHoy.com, 08-08-2012. [Consulta: 28 octubre 2015].
* ↑ Guerra, Anita. «Londres 2012: Brigitte Yagüe, la luchadora de las uñas de España» (en castellà). ABC.es, 09-08-2012. [Consulta: 28 octubre 2015].
* ↑ Iríbar, Amaya. «Día de gloria en el tatami» (en castellà). ElPais.com, 09-08-2015. [Consulta: 28 octubre 2015].
* ↑ «Yagüe es retira». LEsportiudeCatalunya.cat, 21-10-2015. [Consulta: 28 octubre 2015].
* ↑ «La taekwondista Brigitte Yagüe anuncia que es retira». IB3TV.com, 20-10-2015. [Consulta: 28 octubre 2015].

## Enllaços externs

* Brigitte Yagüe Enrique - Lloc web oficial
# Ermengarda de Barcelona

Ermengarda de Barcelona (c. 980-1030) va ser una dona de la noblesa catalana, filla de Borrell II i Letgarda de Tolosa. Com a esposa del vescomte de Barcelona, Geribert de Barcelona, era vescomtessa consort de Barcelona.

## Referències

* ↑ Ruiz Domènec, José Enrique. Quan els vescomtes de Barcelona eren. Barcelona: Fundació Noguera, 2006, pàg. 80. ISBN 84-9779-475-3. Arxivat 2014-12-20 a Wayback Machine.
# Selecció de bàsquet de Grècia

La selecció de bàsquet de Grècia representa a Grècia en les competicions internacionals de bàsquet. Està governada per la Federació Grega de Bàsquet. Tradicionalment, Grècia és considerada de les millors seleccions de bàsquet del món; han guanyat l'Eurobasket dues vegades (el 1987 i el 2005) i la medalla de plata al Mundial del 2006.

## Classificacions
### Jocs Olímpics

* 1952 - 17
* 1996 - 5
* 2004 - 5
* 2008 - 5

### Campionats mundials

* 1986 - 10
* 1990 - 6
* 1994 - 4
* 1998 - 4
* 2006 - 2
* 2010 - 10
* 2014 - 9
* 2019 - 11

### Campionats europeus

* 1949 - 3
* 1951 - 8
* 1961 - 17
* 1965 - 8
* 1967 - 12
* 1969 - 10
* 1973 - 11
* 1975 - 12
* 1979 - 9
* 1981 - 9
* 1983 - 11
* 1987 - 1
* 1989 - 2
* 1991 - 5
* 1993 - 4
* 1995 - 4
* 1997 - 4
* 1999 - 16
* 2001 - 9
* 2003 - 5
* 2005 - 1
* 2007 - 4
* 2009 - 3
* 2011 - 6
* 2013 - 11
* 2015 - 5
* 2017 - 8
* 2022 - 5

### Jocs Mediterranis

* 1951 - 4
* 1955 - 3
* 1967 - 4
* 1971 - 3
* 1975 - 6
* 1979 - 1
* 1983 - 4
* 1987 - 3
* 1991 - 2
* 1993 - 4
* 1997 - 4
* 2001 - 2
* 2005 - 2
* 2009 - 2

## Jugadors destacats

* Georgios Kolokythas (1962–1971) - Aler, selecció europea (1970), FIBA's 50 Greatest Players (1991)
* Panagiotis Giannakis (1976–1996) - Base, FIBA Hall of Fame (2021)
* Nikos Galis (1980–1991) - Base, FIBA's 50 Greatest Players (1991), FIBA Hall of Fame (2007)
* Panagiotis Fasoulas (1981–1998)) - Pivot, FIBA Hall of Fame (2016), FIBA EuroStar (1996)
* Fanis Christodoulou (1983–1997) - Aler, 5 ideal EuroBasket (1993, 1995), MVP grec (1993)
* Nikos Oikonomou (1991–2001) - Aler, FIBA EuroStar (1996–1999)
* Georgios Sigalas (1993–2003) - Aler, selecció europea (1995), FIBA EuroStar (1996)
* Fragiskos Alvertis (1993–2004) - Aler, 101 grans jugadors europeus (2018)
* Theódoros Papalukàs (2000–2008) - Aler, EuroLeague Legend (2013)
* Dimitris Diamantidis (2001–2010) - Base, jugador europeu de l'any (2007), EuroLeague Legend (2016)
* Vassilis Spanoulis (2001–2015) - Base, 2× jugador europeu de l'any (2012, 2013), EuroLeague Legend (2022)
* Mikhalis Kakiuzis (1994-2007) - Aler, FIBA EuroStar (2007)
* Giannis Antetokounmpo (2014–present) - Pivot, campió NBA (2021), 2× MVP NBA (2019, 2020)

## Vegeu també

* Saló de la Fama del bàsquet grec

## Referències

* ↑ «Greece FIBA profile».
* ↑ «Greece National Team».
* ↑ «Greece Basketball Records».

## Enllaços externs

* Federació Grega de Bàsquet (grec antic)
* Grècia a FIBA Europa (anglès)
# Borgomaro

Borgomaro (en ligur Borgomâ) és un comune italià, situat a la regió de la Ligúria i a la província d'Imperia. El 2011 tenia 863 habitants.

## Geografia

El comune comprèn gran part de la vall del Maro, al nord d'Imperia. Té una superfície de 23,44 km² i les frazioni de Candeasco, Conio, Maro Castello, San Bernardo di Conio, San Lazzaro Reale, Ville San Pietro i Ville San Sebastiano. Limita amb les comunes d'Aurigo, Caravonica, Carpasio, Chiusanico, Lucinasco, Pieve di Teco, Prelà, Rezzo i Vasia.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 7 agost 2015].
# Garsa de Sri Lanka

La garsa blava de Sri Lanka o garsa de Ceilan (Urocissa ornata) és un còrvid endèmic de Sri Lanka. Viu en boscos sempreverds i humits. La seva població es troba en recessió a conseqüència de la pèrdua d'hàbitats. Sol formar grups de sis o set individus.

## Característiques

La garsa blava de Sri Lanka és principalment carnívora, amb una dieta a base de petites granotes, llangardaixos, insectes i altres invertebrats; ocasionalment també menja fruita. Construeix els nius amb forma de copa en arbres o arbusts, en el qual hi ponen entre 3 i 5 ous. Els ous són força blancs amb taques de color marró. Malgrat que tots dos sexes construeixen el niu i alimenten els joves, només la femella incuba els ous. La garsa blava de Sri Lanka presenta una mida semblant a l'europea, entre 42 i 47 centímetres. Els adults presenten el cap, el coll i el pit de color marró vermellós, això com també les plomes de vol, tant les primàries com les secundàries. La resta de plomatge és d'un color blau violaci clar, i també blau cel sobretot a la gropa i la part superiors. La cua és llarga i de olor blau amb punts blancs a la zona superior, mentre que la part inferior és més clara i amb punts més grossos. El bec és de color corall i els ulls presenten color marró, rodejats per un anell ocular de color vermell. Les potes són vermelles.

## Hàbitat

La garsa blava de Sri Lanka es troba en boscos primaris tropicals no pertorbats, en turons o terres baixes de les zones humides. També es localitza als marges de les plantacions de te, i el seu hàbitat pot oscil·lar entre els 50 i els 2100 metres d'alçada. Es troba només a Sri Lanka, d'on és endèmica, principalment al sud-oest de l'illa.

## Conservació

L'espècie presenta una àrea petita de distribució i a més a més aquesta es troba en recessió; el seu hàbitat -boscos humits- presenten un cert grau de degradació, fet que també provoca el declini de l'espècie. Per tots aquests motius, l'espècie ha estat classificada com a vulnerable.

## Referències

* 1 2 «Sri Lanka Blue Magpie» (en anglès). Ministry of Sustainable Development and Wildlife. Arxivat de l'original el 2018-10-22. [Consulta: 24 novembre 2018].
* ↑ «Sri Lanka Blue Magpie or Ceylon Blue Magpie» (en anglès). Oiseaux - Birds. [Consulta: 24 novembre 2018].
* ↑ «Sri Lanka Blue Magpie (Urocissa ornata)» (en anglès). Handbook of the Birds of the World. [Consulta: 24 novembre 2018].
* ↑ «Sri Lanka Blue Magpie (Urocissa ornata)» (en anglès). BirdLife species factsheet. [Consulta: 24 novembre 2018].
* ↑ «Sri Lanka Blue Magpie (Urocissa ornata)» (en anglès). Xeno-canto. [Consulta: 24 novembre 2018].
# Nawaf Shukralla

Nawaf Abdullah Ghayyath Shukralla (Manama, Bahrain, 13 d'octubre de 1976) és un àrbitre de futbol de Bahrain. És àrbitre internacional FIFA des de 2008.

## Trajectòria

Shukralla és àrbitre de la lliga bahreniana. Internacional FIFA amb l'AFC des del 2008, ha arbitrat partits de la Lliga de Campions de l'AFC, de la Copa del Món de 2014, de la Copa d'Àsia 2015 i de la Copa del Món 2018.

## Referències

* ↑ «Nawaf Shukralla - Profile» (en anglès). transfermarkt.de. [Consulta: 24 juny 2018].
* ↑ Sheridan, Jim. «MAN IN THE MIDDLE Who is Poland vs Senegal referee Nawaf Shukralla, and how many World Cups has he officiated at?» (en anglès). The Sun, 19-06-2018. [Consulta: 24 juny 2018].
# Districte de Raška

El Districte de Raška (en serbi: Рашки округ/Raški okrug) és un districte de Sèrbia que s'estén pels territoris del sud-oest del país. Té una població de 309.258 habitants, i el seu centre administratiu és Kraljevo, a la vora del riu Ibar.

## Municipis

El districte està format pels municipis de:
* Kraljevo
* Vrnjačka Banja
* Raška
* Novi Pazar
* Tutin

## Demografia

Segons el cens de 2011, el districte de Raška té una població de 309.258 habitants, el 53,2% dels quals viuen en àrees urbanes. La composició ètnica del districte és la següent:
| Grup ètnic | Població |
| Serbis | 188.208 |
| Bosníacs | 105.488 |
| Musulmans | 5.255 |
| Gitanos | 2,435 |
| Montenegrins | 740 |
| Goranis | 334 |
| Macedonis | 289 |
| Albanesos | 267 |
| Croats | 215 |
| Iugoslaus | 214 |
| Altres | 5.813 |
| Total | 309,258 |

## Cultura

Als afores de Kraljevo s'hi troba el monestir de Žiča. Aquest centre espiritual de l'estat medieval serbi es va construir al voltant de l'any 1220, i va esdevenir el centre de l'arquepiscopat serbi de nova creació.
El monestir de Studenica es va construir a finals del segle xii, com a llegat d'Esteve Nemanja, que el va dotar de múltiples icones i llibres. Després de convertir-se en monjo i abandonat Sèrbia per anar al monestir de Khilandar (al mont Atos, a Grècia), el seu fill gran, Stefan Prvovencani, va ocupar el seu lloc ocupant-se del monestir. A prop de Novi Pazar s'hi troba el monestir de Sopoćani, construït per Stefan Uros I, el fill de Stefan Prvovencani. El valor d'aquest monestir es troba sobretot en els seus frescos, considerats un dels millors exemples de la pintura medieval europea.
Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Brigitte Sossou Perenyi

Brigitte Sossou Perenyi (Togo, 1990) és una productora de documentals ghanesa. Va viure en condicions d'esclavitud després de ser segrestada als 7 anys a un santuari de Ghana on esdevindria trokosi, o dona dels déus, una pràctica secular que envia dones joves a treballs forçats per redimir els pecats dels seus familiars.
Quan només tenia 7 anys, Brigitte va ser segrestada i portada en un santuari de Ghana per pagar pel delicte d'adulteri que havia comès el seu tiet, segons la tradició trokosi. Aquesta pràctica havia sobreviscut durant més de 300 anys i va ser finalment il·legalitzada a Ghana l'any 1998, malgrat que es va seguir fent i cap sacerdot no va ser mai jutjat. L'any en què Brigitte va entrar al santuari, hi havia al país unes 5.000 dones i nenes trokosi.
L'any 1997, el programa estatunidenc 60 Minutes de la cadena CBS va mostrar al món les condicions en què vivia Brigitte. Amb l'ajuda de l'ONG International Needs, Kenneth Perenyi va decidir anar a Ghana amb l'objectiu d'alliberar-la. La va poder adoptar als Estats Units, on va passar els següents 13 anys. Uns 20 anys després de ser alliberada, Brigitte va tornar a Togo per conèixer la seva família biològica. En aquest viatge, va documentar la seva història amb la BBC, amb l'objectiu de denunciar la pràctica trokosi.
L'any 2018 va ser afegida en la llista 100 Women BBC, que aplega les 100 dones més influents de l'any.

## Referències

* ↑ «In-depth Story: Brigitte Sossou Perenyi Discusses Captivity and Rescue from Religious Shrine» (en anglès). The Weight She Carries. Vimbai E. Chikomo, 10-10-2018. [Consulta: 13 gener 2019].
* ↑ «"Las esposas de los dioses": la práctica trokosi por la que mantienen como esclavas a niñas por los "pecados" de sus familiares» (en castellà). BBC. Redacció, 18-05-2018. [Consulta: 13 gener 2019].
* ↑ «BBC 100 Women 2018: Who is on the list?» (en anglès). BBC, 19-11-2018. [Consulta: 13 gener 2019].